ಸೋನು ಸೂದ್ ಮತ್ತೊಂದು ಹೃದಯ ಗೆಲ್ಲುವ ಕೆಲಸ ಕನ್ನಡಿಗನ ಜೊತೆ ಸೇರಿ ಏನ್ಮಾಡ್ತಿದ್ದಾರೆ ಗೊತ್ತಾ? ಕೊರೊನಾ ಲಾಕ್ಡೌನ್ ಸಮಯದಲ್ಲಿ ಬಾಲಿವುಡ್ ನಟ ಸೋನುಸೂದ್ ಮಾಡಿದ ಕೆಲಸವನ್ನು ಯಾರೂ ಮರೆಯುವಂತಿಲ್ಲ. ಬಡವರು, ನೊಂದವರಿಗಾಗಿ ಸೋನು ಲಕ್ಷಾಂತರ ರೂಪಾಯಿ ಖರ್ಚು ಮಾಡಿದ್ದರು. ಈ ಕೆಲಸವನ್ನು ಕೋಟ್ಯಾಂತರ ಮಂದಿ ಮೆಚ್ಚಿ ಹೊಗಳಿದ್ದರು. ಜನಪರ ಕೆಲಸಗಳನ್ನು ಮಾಡಿ ಕಲಿಯುಗದ ಕರ್ಣ ಎನಿಸಿಕೊಂಡಿದ್ದ ಸೋನುಸೂದ್ ಇದೀಗ ಮತ್ತೊಂದು ಹೆಜ್ಜೆ ಮುಂದೆ ಹೋಗಿ, ಆನ್ ಸ್ಕ್ರೀನ್ನಲ್ಲೂ ಜನಪರ ಕೆಲಸ ಮಾಡೋ ಸೂಚನೆ ಕೊಟ್ಟಿದ್ದಾರೆ. ಇನೋವೇಟಿವ್ ಸ್ಟಾರ್ಟ್ ಅಪ್.. ಗೆಟ್ ರೆಡಿ ಇಟ್ಸ್ ಯುವರ್ ಟರ್ನ್ ಅಂತಾ ಸೋನು ಸೂದ್ ಟ್ವೀಟ್ ಮಾಡಿದ್ದಾರೆ. ಇದೆಲ್ಲವನ್ನೂ ನೋಡಿದರೇ ಆನ್ ಸ್ಕ್ರೀನಲ್ಲೂ ಸೋನು ಜನರ ಮನಮೆಚ್ಚುವ ಕೆಲಸ ಮಾಡಲು ಹೊರಟಿದ್ದಾರಾ ಅನ್ನೋ ಕುತೂಹಲ ಸೃಷ್ಟಿಯಾಗಿದೆ. ಅಂದ್ಹಾಗೆ ಈ ದೊಡ್ಡ ಹೆಜ್ಜೆಯ ಹಿಂದೆ ಕನ್ನಡಿಗನ ಸಾಥ್ ಕೂಡ ಇದೆ. ದಿಲ್ಮಾರ್ ಸಿನಿಮಾದಲ್ಲಿ ನಾಯಕನಾಗಿ ನಟಿಸಿರೋ ರಾಮ್, ಸೋನು ಸೂದ್ ಜೊತೆಗೆ ಕೈ ಜೋಡಿಸಿದ್ದಾರೆ. ಇದೇ 20ರಂದು ಈ ಕುರಿತು ಕಂಪ್ಲೀಟ್ ಮಾಹಿತಿಯನ್ನು ಸೋನು ಸೂದ್ ಹಂಚಿಕೊಳ್ಳಲಿದ್ದಾರೆ. ಆನಂತರವಷ್ಟೇ ಸೋನು ಸೂದ್ ಟ್ವೀಟ್ ಹಿಂದೆ ಇರೋದು ರಿಯಾಲಿಟಿ ಶೋನಾ..? ಸಿನಿಮಾನಾ..? ಇಲ್ಲಾ ಸಾಮಾಜಿಕ ಕಾರ್ಯವಾ..? ಅನ್ನೋದು ಗೊತ್ತಾಗಲಿದೆ.